# data[].attributes.body
Μου άρεσε γιατί θίγει πολλά προβλήματα, όπως το θέμα της μόλυνσης του περιβάλλοντος. Επίσης, μου άρεσε που τα ζώα συμπεριφέρονται όπως οι άνθρωποι.

# data[].attributes.body
Ενδιαφέρον και κάπως συγκινητικό βιβλίο. Βλέπουμε την ιστορία μέσα από τα μάτια των ζώων. Ο μικρός γλάρος μένει ορφανός και ο γάτος συμπεριφέρεται σαν μητέρα-πατέρας στο μικρό γλαρόπουλο. Το βιβλίο θιγει πολλά θέματα, οπως τη μόλυνση του περιβάλλοντος, την αποδοχή της διαφορετικότητας, αφοσίωση σε αγαπημένα πρόσωπα, κ.ά. Επίσης, τέθηκε το θέμα αν η αληθινή γνώση βρίσκεται στα βιβλία ή στις εμπειρίες της ζωής.

# data[].attributes.body
Παραλληλίζει τη ζωή των ζώων με αυτή των ανθρώπων. Τα ζώα γνωρίζουν να μιλάνε και να διαβάζουν

# data[].attributes.body
Δεν μου άρεσε ιδιαίτερα. Το θεωρώ κατάλληλο για παιδιά κάτω των 10 ετών

# data[].attributes.body
Ένα εξαιρετικό βιβλίο, που προβάλλει τον κόσμο μας μέσα από τα μάτια τα μάτια των ζώων. Μιλά για τις διαφορές, τις ζωές και την επικοινωνία μεταξύ τους, την επίδραση που έχουν σε αυτά οι ανθρώπινες πράξεις και την άσχημη εντύπωση που έχουν δημιουργήσει, όχι αδίκως, για τους ανθρώπους, γεγονός που τα αποτρέπει από το να επικοινωνήσουν με αυτούς. Μια θλιβερή ιστορία όπου μια γλαρομάνα υποκύπτει στην τρομερή μάστιγα των θαλασσών, τις πετρελαιοκηλίδες και θέλει να κάνει το πράγμα που θα έκανε κάθε μητέρα, δηλαδή να σώσει το παιδί που κουβαλάει. Έτσι, με τις λιγοστές εναπομείνασες δυνάμεις της, απευθύνεται σε έναν τυχαίο γάτο λίγο προτού ξεψυχήσει, και του ζητά να αναθρέψει το παιδί της, να το προστατεύσει και να το μάθει να πετάει. Ο γάτος τίθεται αντιμέτωπος με το διαφορετικό και καλείται να πραγματοποιήσει της τελευταίες εντολές της  γλαρομάνας. Ο Λουίς Σεπούλβεδα καταφέρνει επίσης με χιούμορ να προσδώσει στα ζώα διάφορα ανθρώπινα χαρακτηριστικά, ως προς τον τρόπο σκέψης, τις δράσεις και τις συνήθειες. Είναι πραγματικά ένα από τα καλύτερα βιβλία που έχω διαβάσει!!!!

# data[].attributes.body
Το βιβλίο<<Η ιστορία ενός γάτου  που έμαθε σε έναν γλάρο να πετάει >>  αρχικά  όταν άκουσα τον τίτλο του βιβλίου πίστεψα ότι δεν θα μου κεντρίσει αρκετά  το ενδιαφέρον ώστε να μπορέσω να παρακολουθήσω το πρόγραμμα .Μα τελικά έκανα λάθος.Πρόκειται για ένα υπέροχο βιβλίο καθώς τα θέματα που θίγει απασχολούν κάθε ηλικιακή ομάδα.Τα γεγονότα εξελίσσονται σαν κινηματογραφική ταινία , οι διάλογοι διασκεδαστικοί και τα μηνύματα για τη φιλία ,για τη ρύπανση του περιβάλλοντος ,  για τη διαφορετικότητα  κ.α   κάνουν  τον αναγνώστη να αλλάξει την  άποψη  που είχε για τα θέματα αυτά.

# data[].attributes.body
Στο λογοτεχνικό βιβλίο <<Η ιστορία ενός γάτου που έμαθε σε ένα γλάρο να πετάει>>

αναφέρονται κάποια επίκαιρα προβλήματα της κοινωνίας. Το μυθιστόρημα αυτό μας μεταφέρει κάποια έντονα οικολογικά καθώς και ακτιβιστικά μηνύματα όπως η άδολη φιλία, η διαφορετικότητα αλλά και η αγάπη που δείχνουμε προς τα ζώα. Κύριο όμως θέμα του βιβλίου αυτού είναι η ρύπανση του περιβάλλοντος και με αφορμή την οικολογική καταστροφή των θαλασσών από τα απόβλητα των ανθρώπων, ο συγγραφέας εμπνεύστηκε
το έργο αυτό. Πρόκειται για μια εξαιρετικά διασκεδαστική, όμορφη και καλογραμμένη ιστοριούλα κατάλληλη για μικρούς και ευχάριστη για μεγάλους ,με έξυπνους χιουμοριστικούς διαλόγους. Στο μυθιστόρημα <<Η ιστορία ενός γάτου που έμαθε σε ένα γλάρο να πετάει>> με πρωταγωνίστριες τις........ γάτες , κατακρίνεται η έλλειψη σεβασμού του ανθρώπινου είδους, στη σχέση του με τα ζώα και το φυσικό περιβάλλον του πλανήτη. Ηθικό δίδαγμα του βιβλίου .....; Tα πάντα είναι εφικτά .Δεν υπάρχει <<δεν μπορώ>> , παρά μόνο <<δεν θέλω.>> Και όπως λέει και ο Ζορμπάς, που κατέχει τον ρόλο της <<μητέρας>> στο βιβλίο <<Πετάει μόνο αυτός που τολμάει να πετάξει......>>. Είναι ένα βιβλίο που αξίζει να αγοράσεις, να διαβάσεις και στην συνέχεια να το προτείνεις και σε άλλους....

# data[].attributes.body
Η ιστορία ενός γάτου πού έμαθε σε έναν γλάρο να πετάει... Το βιβλίο αυτό περνάει πολλά μηνύματα,περιβαλλοντικά προβλήματα και άλλα, μέσα από μία φανταστική ιστορία με εξωπραγματικά φαινόμενα και καταστάσεις που συνδέονται μεταξύ τους με έναν δημιουργικό τρόπο ευαισθητοποιώντας κυρίως την ρύπανση του περιβάλλοντος.Ακούγωντας τον τίτλο κάποιος για πρώτη φορά σίγουρα θα αναρωτιθεί<<Βιβλίο για δεκάχρονα είναι;>>, άλλα όπως λέει και μία φράση <<Δεν πρέπει να κρίνουμε ένα βιβλίο από το εξώφυλλό του>>, στην συγκεκριμένη περίπτωση όμως ο τίτλος ειναι παράξενος σε αντίθεση με το εξώφυλλο.
Η ιστορία μου κίνησε το ενδιαφέρον στην αρχή όπου ο γάτος πρόσεχε το αυγό αλλά γενικά πρόκειται για ένα βιβλίο με ενδιαφέρουσα ιστορία που αξίζει κάποιος να διαβάσει.

# data[].attributes.body
Το βιβλίο "Η ιστορία ενός γάτου που έμαθε σε ένα γλάρο να πετάει" πρόκειται για ένα καταπληκτικό μυθιστόρημα που παρά τα παιδικά του αρώματα καταφέρνει με μεγάλη επιτυχία να περάσει αμέτρητα μηνύματα .Μερικά από αυτά είναι : τα οικολογικά προβλήματα ,η φιλία και η διαφορετικότητα. Ο συγγραφέας περιγράφει με κωμικό πολλές φορές τρόπο τις περιπέτειες των ηρώων και θεωρώ ιδιαίτερα επιτυχημένη τηνεπανάληψη μερικών φράσεων όπως "ένας γάτος που ήταν μαύρος και πελώριος και χοντρός". Ακόμη, πιστεύω πως αξίζει να το διαβάσει κανείς κυρίως για να γνωρίσει την όψη με την οποία βλέπουν τα ζώα εμάς τους ανθρώπους.